Diari Oficial de la Generalitat Valenciana


Sumari del DOGV 9720, del 08-11-2023 (2023/11041)

RESOLUCIÓ de 6 de novembre de 2023, del director general de l'Institut Valencià de la Joventut (IVAJ), per la qual es convoquen les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9720

Data del DOGV
:   08-11-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/11116


Data del document
:   06-11-2023

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * Institut Valencià de la Joventut

RESOLUCIÓ de 6 de novembre de 2023, del director general de l'Institut Valencià de la Joventut (IVAJ), per la qual es convoquen les ajudes a entitats juvenils amb àmbit d'actuació a la Comunitat Valenciana per a l'execució de programes de joventut en 2023. [2023/11905]  
La Llei 15/2017, de 10 de novembre, de la Generalitat, de polítiques integrals de joventut, assenyala, entre les funcions de l'Institut Valencià de la Joventut (IVAJ), la promoció de la participació dels joves, així com donar suport material i econòmic al desenvolupament de les iniciatives i projectes de les estructures de participació juvenil previstes en els articles 17 i 18 d'aquesta llei, com a vehicles principals de transmissió dels valors democràtics de tolerància, solidaritat i respecte a la diversitat, sense excloure el suport a altres formes de participació.  
La política juvenil que desenvolupa l'Institut Valencià de la Joventut s'emmarca en la participació de la joventut d'una forma lliure i eficaç, i propicia el marc adequat per al desenvolupament social, polític, econòmic i cultural, tal com estableix l'article 48 de la Constitució.  
Mitjançant l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge, s'estableixen les bases reguladores de la concessió d'ajudes a entitats juvenils per a l'execució de programes de joventut.  
Per tot això, en virtut de la competència atribuïda per l'article 160.4.b de la Llei 1/2015, 6 de febrer de la Generalitat, d'hisenda pública, del sector públic instrumental i de subvencions, en relació amb els articles 6 i 11 de la Llei 15/2017, de 10 de novembre, de la Generalitat, de polítiques integrals de Joventut, resolc:  
  
Primer. Objecte  
1. Convocar ajudes destinades a finançar activitats dutes a terme per entitats juvenils amb àmbit d'actuació a la Comunitat Valenciana, desenvolupades entre l'1 de gener i el 30 de novembre de 2023, en algun dels programes que es detallen en les bases primera i sisena de l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge, per la qual s'estableixen les bases reguladores de la concessió d'ajudes a entitats juvenils per a l'execució de programes de joventut (DOGV 9718, 06.11.2023), d'ara endavant, Ordre de bases.  
2. Aprovar el model de sol·licitud i altra documentació, que s'inclouen com a annexos I, II, III, IV, V, VI, VII, VIII, IX, X, XI i XII d'aquesta resolució.  
  
Segon. Finançament  
Les ajudes que es convoquen es finançaran a càrrec de la línia de subvenció S5245000 del pressupost de l'Institut Valencià de la Joventut (d'ara endavant, IVAJ) per a 2023 amb un import global màxim de 700.000,00 euros.  
  
Tercer. Política de competència de la Unió Europea  
De conformitat amb el que es disposa en l'article 7.4 del Decret 128/2017, de 29 de setembre, del Consell, pel qual regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, es fa constar que les ajudes a què es refereix aquesta resolució de convocatòria, no estan subjectes a la notificació prevista en l'article 108.3 del Tractat de funcionament de la Unió Europea, ja que no concorren tots els requisits de l'article 107.1 del tractat. Concretament, aquestes ajudes no suposen un avantatge econòmic per a les entitats beneficiàries, ni suposen el falsejament de la competència, ja que s'atorguen a entitats juvenils per a la realització d'activitats de caràcter social i de voluntariat.  
Les activitats subvencionades les realitzen entitats juvenils amb àmbit d'actuació a la Comunitat Valenciana, i no suposen l'exercici d'una activitat econòmica, entesa com l'oferta de béns i serveis destinada a la consecució d'un benefici econòmic, ni suposen un avantatge econòmic a favor d'empreses o entitats, que puga falsejar la competència en els intercanvis comercials entre els estats membres.  
  
Quart. Condicions de la concessió de la subvenció  
1. Podran obtindre la condició d'entitats beneficiàries de les ajudes convocades en aquesta resolució les entitats juvenils que es detallen en la base tercera de l'Ordre de bases que complisquen els requisits que s'estableixen en la base quarta d'aquesta ordre.  
2. La concessió de les ajudes es realitzarà en règim de concurrència competitiva.  
  
Cinqué. Termini de presentació de sol·licituds  
El termini de presentació de sol·licituds serà de 5 dies comptats a partir de l'endemà de la publicació d'aquesta resolució en el Diari Oficial de la Generalitat Valenciana. L'incompliment d'aquest termini determinarà la inadmissió de la sol·licitud per extemporània.  
  
Sisé. Sol·licituds i documentació  
1. La sol·licitud d'ajuda haurà d'emplenar-se en el model d'instància que figura en l'annex I a la present resolució i es presentarà exclusivament de manera telemàtica en la seu electrònica de la Generalitat, en l'URL  
https://www.gva.es/va/inicio/procedimientos'id\_proc=221  
La instància de sol·licitud i altres annexos es troben en l'URL esmentada.  
2. En la sol·licitud s'inclourà la documentació següent:  
a) Declaració responsable acreditativa de no exercir cap activitat econòmica i, en cas que, excepcionalment, l'entitat sol·licitant duga a terme alguna activitat econòmica, que la subvenció concedida no la finançarà (apartat D).  
b) Declaració responsable de no concórrer en l'entitat sol·licitant les circumstàncies assenyalades en l'article 13 de la Llei 38/2003, de 17 de novembre, general de subvencions (apartat D).  
c) Declaració responsable d'inexistència de membres, persones empleades i voluntàries en l'entitat sol·licitant de l'ajuda que hagen sigut condemnades per delictes contra la llibertat i indemnitat sexual d'acord amb l'article 57 de Llei orgànica 8/2021, de 4 de juny, de protecció integral a la infància i l'adolescència davant de la violència, i amb el que s'estableix en els punts 4 i 5 de l'article 8 de la Llei 45/2015, de 14 d'octubre, del voluntariat (apartat D).  
d) Declaració responsable del compliment de la normativa sobre integració laboral de persones amb discapacitat o, si és el cas, de l'exempció d'aquesta obligació per part de l'entitat sol·licitant de l'ajuda, signada pel representant legal d'aquesta, en compliment del que estableix l'article 7 de la Llei 11/2003, de 10 d'abril, de la Generalitat, sobre l'Estatut de les persones amb discapacitat (apartat D).  
  
e) Declaració responsable del percentatge de finançament propi de l'entitat, segons la comptabilitat de l'any immediatament anterior a l'exercici pressupostari en què sol·licita la subvenció (apartat D).  
f) Declaració responsable del nombre de persones associades a l'entitat juvenil (apartat D).  
g) Declaració responsable del nombre de persones voluntàries participants en l'organització i execució de les activitats a realitzar (apartat D).  
3. Juntament amb la sol·licitud es presentarà la documentació següent:  
a) Acreditació de trobar-se al corrent de les seues obligacions tributàries. Per a això, l'entitat sol·licitant podrà autoritzar l'òrgan instructor perquè obtinga directament l'acreditació del compliment de les obligacions tributàries a través de certificats telemàtics (apartat G), de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic. Els qui no atorguen aquesta autorització hauran d'aportar la documentació acreditativa que es troben al corrent de les esmentades obligacions.  
b) Acreditació de trobar-se al corrent de les seues obligacions davant de la Seguretat Social. Per a això, l'òrgan instructor podrà consultar o obtindre directament l'acreditació del compliment de les obligacions amb la Seguretat Social a través de certificats telemàtics, llevat que l'interessat s'hi opose (apartat G), de conformitat amb el que es disposa en l'article 77.1.c del Reial decret legislatiu 8/2015, de 30 d'octubre, pel qual s'aprova el text refós de la Llei general de la Seguretat Social i l'article 28.2 de la Llei 39/2015, d'1 d'octubre, del procediment administratiu comú de les administracions públiques. Els qui s'oposen a aquesta consulta o obtenció de dades hauran d'aportar la documentació acreditativa que es troben al corrent de les esmentades obligacions.  
  
c) En el supòsit de variació de les dades de la persona que ostenta la representació legal de l'entitat que consten en el Registre d'associacions juvenils i entitats prestadores de serveis a la joventut de la Comunitat Valenciana, haurà d'acreditar-se de manera fefaent la nova representació legal, mitjançant escriptura de poder o certificat del secretari o secretària de l'entitat en el qual es faça referència a l'acord de l'Assemblea General o precepte dels estatuts en què així s'establisca. Les dades d'identificació de l'entitat, així com de la persona representant legal de l'empresa que es detallen en la sol·licitud, es verificaran d'acord amb l'obligació legal de l'apartat 1 de l'article 9 de la Llei 39/2015, d'1 d'octubre, i el Decret 165/2010, de 8 d'octubre, del Consell.  
  
d) Targeta del número d'identificació fiscal (NIF) de l'entitat sol·licitant de l'ajuda, en cas de no autoritzar la comprovació de les dades del NIF de l'entitat sol·licitant de la subvenció (apartat G).  
e) Documentació acreditativa de tindre contractada una assegurança o garantia financera adequada a les característiques i circumstàncies de l'activitat desenvolupada per a les persones voluntàries, que els cobrisca els riscos d'accident i malaltia derivats directament de l'activitat voluntària desenvolupada durant 2023, d'acord amb l'article 14.2.c de la Llei 45/2015, de 14 d'octubre, que haurà de contemplar el nombre de persones voluntàries assegurades.  
f) Fitxa resum en què es recullen els imports subvencionables sol·licitats per les despeses generals del programa anual d'activitats 2023 de l'entitat beneficiària i l'import total sol·licitat de cadascuna de les activitats programades, signada pel representant legal de l'entitat segons el model que s'inclou en l'annex II d'aquesta resolució.  
g) Activitats desenvolupades en 2023 en cadascun dels programes. S'especificaran els objectius, lloc de desenvolupament, calendari d'execució, nombre i característiques de les persones destinatàries i pressupost, d'acord amb el model inclòs en l'annex III. S'emplenarà un exemplar del model d'annex III per cadascuna de les activitats que s'hagen detallat en la fitxa resum.  
h) Relació d'ingressos i despeses de l'entitat en 2022 d'acord amb el model que s'inclou com a annex IV signat per la persona titular de la secretaria i amb el vistiplau o conformitat de la persona que represente legalment a l'entitat sol·licitant de l'ajuda.  
i) Acreditació de la implantació territorial de l'entitat mitjançant la presentació conjunta de l'annex V signat per la persona que represente legalment l'entitat i els certificats expedits pels ajuntaments, o pels consells locals de la joventut corresponents o pel Consell Valencià de la Joventut, tal com s'estableix en la lletra c del punt 1 de la base quarta de l'Ordre de bases.  
j) Domini de la pàgina web de l'entitat i perfils de les xarxes socials (apartat H).  
k) Si és el cas, declaració responsable de sotmetre's l'entitat sol·licitant a una auditoria externa.  
l) Si és el cas, declaració responsable del compromís de l'entitat d'emprar en la plantilla que execute els programes subvencionats a un nombre de dones en llocs de responsabilitat superior al 40 % d'aquests.  
  
m) Si és el cas, pla de mesures de vigilància i gestió ambiental durant l'execució dels programes subvencionats i declaració responsable que es complirà.  
n) Model de domiciliació bancària de l'entitat beneficiària de l'ajuda en la qual se sol·licita que es faça l'ingrés de la subvenció, excepte si s'ha presentat amb anterioritat davant de l'IVAJ, i en aquest cas s'indicarà el número del compte anteriorment utilitzat i donat d'alta a aquest efecte.  
o) Documents relatius a la justificació de les activitats realitzades fins al 31 d'octubre de 2023: memòria explicativa per cadascuna de les activitats realitzades subvencionables (annex VI), memòria econòmica (annexos VII i VIII) o compte justificatiu amb informe d'auditor. Si és el cas, documents de despesa o factures esmentats en els annexos VII i VIII.  
4. Si els documents exigits ja estan en poder de l'IVAJ, l'entitat sol·licitant podrà acollir-se al dret establit en l'article 53.1.d de la Llei 39/2015, d'1 d'octubre, sempre que es faça constar, per escrit, la data i l'òrgan o dependència en què van ser presentats o, si és el cas, emesos. En els supòsits d'impossibilitat material d'obtindre aquesta documentació, i amb anterioritat a la formulació de la proposta de resolució, l'òrgan competent podrà requerir a l'entitat sol·licitant la presentació o, en defecte d'això, l'acreditació per altres mitjans dels requisits a què es refereix aquesta documentació.  
5. La comprovació de l'existència de dades no ajustades a la realitat, tant en la sol·licitud com en la resta de documentació aportada, podrà comportar, en funció de la seua importància, la denegació de la subvenció sol·licitada, sense perjudici de la resta de responsabilitats que puguen derivar-se'n.  
  
Seté. Ordenació i instrucció  
D'acord amb el que s'estableix en la base catorze de l'Ordre de bases, l'ordenació i instrucció del procediment de concessió correspondrà al Servei de Participació i Cultura de l'IVAJ, que rebrà les sol·licituds presentades i verificarà que aquestes reuneixen els requisits per a poder ser tramitades.  
L'òrgan competent per a l'ordenació i instrucció de l'expedient, a la vista de la documentació que consta en aquest i de les obligacions que s'adquirisquen amb la concessió de la subvenció, podrà obtindre els informes dels organismes i entitats que estime oportú i efectuar les comprovacions necessàries sobre l'exactitud de tot això.  
  
Huité. Comissió i criteris de valoració  
La comissió de valoració actuarà d'acord amb el que regula la base quinze de l'Ordre de bases.  
Les sol·licituds presentades es valoraran, conforme als criteris que es fixen en la base novena i desena de l'Ordre de bases, en funció de l'ajuda sol·licitada.  
La proposta de resolució provisional es publicarà en la pàgina web de l'IVAJ.  
  
Nové. Resolució i publicació convocatòria  
1. El termini màxim per a tramitar, resoldre i notificar la resolució de concessió serà de 4 mesos a partir de l'endemà de la publicació d'aquesta convocatòria en el Diari Oficial de la Generalitat Valenciana, d'acord amb el que s'estableix en la base dessetena de l'Ordre de bases. Aquesta publicació substituirà la notificació, i tindrà els mateixos efectes perquè es tracta d'un procediment de concurrència competitiva, i la data de la publicació serà la que es considere a l'efecte de notificació.  
  
2. L'òrgan competent per a dictar la resolució de concessió serà la persona titular de la Direcció General de l'IVAJ, d'acord amb el que s'estableix en la base dessetena de l'Ordre de bases.  
3. Contra la resolució de concessió, serà aplicable el règim de recursos establit en la base dessetena de l'Ordre de bases.  
  
Desé. Justificació i pagament de les ajudes  
1. Atés que la data de publicació de la present convocatòria impossibilita el compliment dels terminis establits en l'article 44.1.l de la Llei 9/2022, de 30 de desembre, de pressupostos de la Generalitat per a l'exercici 2023, ja que l'adjudicació de les ajudes serà, en tot cas, posterior al 31 d'octubre, i a fi de respectar l'esperit de la norma esmentada, les entitats hauran de presentar, juntament amb la sol·licitud de la subvenció, la documentació justificativa de les despeses realitzades entre l'1 de gener i el 31 d'octubre de 2023. En cas de realitzar activitats subvencionables entre l'1 i el 30 de novembre, la justificació d'aquestes activitats es presentarà en el termini de tres dies hàbils a comptar des de l'endemà d'aquell en què es publique la resolució d'adjudicació, tenint en compte que les despeses generades el mes de novembre no podran superar el 20 % de l'import concedit en cap cas.  
  
2. Pel que fa a les activitats realitzades fins al 31 d'octubre de 2023, juntament amb la sol·licitud, es presentarà:  
a) Una memòria explicativa per cadascuna de les activitats realitzades, d'acord amb l'annex VI.  
b) Les entitats que no hagen optat per la presentació del compte justificatiu amb aportació d'informe d'auditor de comptes, la memòria econòmica emplenant els annexos VII i VIII. L'import justificat en aquestes activitats haurà de coincidir amb el que s'ha sol·licitat en l'annex II per a les activitats realitzades fins al 31 d'octubre de 2023. A més, si l'import sol·licitat és igual o superior a 60.000 €, hauran d'aportar els documents de despesa o factures esmentats en els annexos VII i VIII.  
  
c) Les entitats que hagen optat per la presentació del compte justificatiu amb aportació d'informe d'auditor de comptes hauran d'adjuntar-lo a la sol·licitud.  
3. En el cas de realitzar activitats entre l'1 i el 30 de novembre, en el termini de tres dies hàbils a comptar des de l'endemà d'aquell en què es publique la resolució d'adjudicació, es presentarà:  
a) Una memòria explicativa per cadascuna de les activitats realitzades, d'acord amb l'annex IX.  
b) Les entitats que no hagen optat per la presentació del compte justificatiu amb aportació d'informe d'auditor de comptes, la memòria econòmica emplenant els annexos X, XI i XII. A més, si l'import sol·licitat és igual o superior a 60.000 €, hauran d'aportar els documents de despesa o factures esmentats en els annexos XI i XII.  
c) Les entitats que hagen optat per la presentació del compte justificatiu amb aportació d'informe d'auditor de comptes hauran de presentar el relatiu a aquestes activitats.  
4. La documentació acreditativa de la justificació es presentarà per mitjans telemàtics a través del següent enllaç:  
https://www.gva.es/va/inicio/procedimientos'id\_proc=221  
5. D'acord amb la base vint-i-dosena de l'Ordre de bases, una vegada revisada la justificació aportada respecte a les despeses realitzades fins al 31 d'octubre, es realitzarà un abonament a compte per l'import degudament justificat. Si és el cas, l'import corresponent a les despeses generades entre l'1 i el 30 de novembre s'abonarà el mes de gener de 2024.  
  
Onzé. Despeses subvencionables  
1. Es consideren despeses subvencionables, aquelles despeses corrents i de personal que resulten estrictament necessàries, estiguen directament i inequívocament relacionades amb les activitats aprovades, i es realitzen entre l'1 de gener i 30 de novembre de 2023. Les despeses subvencionables han de respondre a costos reals, efectivament realitzats i pagats.  
Les despeses subvencionables realitzades durant el mes de novembre de 2023 no podran superar el 20 % de l'import sol·licitat.  
2. Les despeses del personal que haja treballat directament en les activitats subvencionades no podran superar el 70 % de l'import total subvencionat.  
3. Les despeses corresponents a allotjament i transport, que puguen ser subvencionables d'acord amb el primer paràgraf, hauran d'anar acompanyades d'un full de liquidació en el qual es detallarà el motiu o objecte del desplaçament realitzat, relació amb l'activitat subvencionada, destinació, data d'aquesta, hora d'eixida i arribada, i si és el cas títol del transport, bitllets i factures amb els seus corresponents justificants de pagament. Quan el desplaçament es realitze en vehicle particular, únicament se subvencionarà, si és el cas, la quantitat que resulte de computar 0,19 euros per quilòmetre recorregut, sempre que es justifique la necessitat del desplaçament, la seua efectiva realització, i en aquest cas, a més, haurà d'indicar-se la matrícula del vehicle. No se subvencionaran despeses d'allotjament que no hagen sigut prèviament i expressament autoritzades per l'IVAJ. Aquestes despeses hauran de detallar-se en l'annex VII i en l'annex XI.  
4. Les despeses de manutenció i restauració derivades exclusivament de les activitats organitzades per les entitats en albergs, residències, campaments, centres juvenils o altres espais habilitats per a això se subvencionaran sempre que guarden relació directa amb l'activitat subvencionada, resulten imprescindibles per a la seua execució, siguen concordes amb la finalitat d'aquesta i s'acompanyen de certificat signat per la persona representant de l'entitat sol·licitant de l'ajuda. En tot cas, l'òrgan instructor es reserva les facultats de comprovació i inspecció per a verificar aquests aspectes. Aquestes despeses hauran de detallar-se en l'annex VII i en l'annex XI.  
5. Les despeses indirectes de funcionament estrictament necessàries per a la consecució de les activitats objecte de la subvenció: lloguer, llum, aigua, telèfon, neteja i anàlegs no podran superar el 30 % de l'import total subvencionat. En el cas en què aquestes despeses no superen el 15 % dels costos directes de personal subvencionable, no serà necessari que l'entitat beneficiària presente documentació justificativa per a aquest concepte.  
6. Les despeses derivades de les pòlisses d'assegurances d'accident i malaltia i de responsabilitat civil subscrites a favor del personal voluntari que participe en els programes subvencionats es justificaran mitjançant l'aportació del rebut acreditatiu del pagament de les primes, acompanyat de la pòlissa d'assegurament.  
7. Les despeses d'assessoria laboral i financera, les notarials i registrals i les d'administració específiques hauran d'estar relacionades amb el programa anual subvencionat.  
8. Per a les despeses derivades de la prestació de serveis per la realització de cursos de formació, conferències, ponències, etc., s'haurà de presentar juntament amb la factura justificativa informació del curs (nombre d'hores i contingut d'aquest) i nombre de persones assistents a aquests.  
9. Les despeses de marxandatge no superaran en cap cas el 10 % de l'import de la subvenció concedida.  
10. No podran subvencionar-se:  
a) Les despeses de desplaçament i hostalatge fora del territori nacional.  
b) Les despeses que per la seua naturalesa tinguen el caràcter d'inventariables, incloent-hi entre aquestes l'adquisició de qualsevol tipus d'equipament.  
c) Les activitats que consistisquen en festes, revetles, celebracions gastronòmiques, concerts, activitats esportives o similars.  
d) Aquelles despeses que hagen sigut finançades íntegrament per les persones participants en l'activitat.  
e) Els premis en metàl·lic.  
f) Tota la cartelleria i la publicitat realitzada de l'activitat subvencionada, que no porte la menció o els logotips d'haver sigut finançats per la Generalitat Valenciana - IVAJ, una vegada publicada la resolució de convocatòria.  
g) Els materials realitzats per encàrrec, que porten impresos llegendes o eslògans i no porten imprés el logotip de la Generalitat Valenciana - IVAJ.  
h) L'import sol·licitat de les activitats no aprovades per no obtindre cap puntuació en el punt 1 de la lletra b de la base novena de l'Ordre de bases.  
  
Dotzé. Comprovació de la subvenció. Pla de control  
1. La comprovació administrativa de la justificació documental de la subvenció concedida es realitzarà d'acord amb el que s'estableix en la base vint-i-quatrena de l'Ordre de bases.  
2. La comprovació material de l'efectiva realització de l'activitat subvencionada es realitzarà d'acord amb el pla de control aprovat en l'IVAJ per a l'exercici 2023.  
  
Tretzé. Reintegrament de l'ajuda  
Es produirà el reintegrament de l'ajuda d'acord amb el que s'estableix en el punt 2 de la base vint-i-tresena de l'Ordre de bases.  
  
Catorzé. Normativa aplicable  
Aquesta convocatòria es regirà pel que s'estableix en l'Ordre 4/2023, de 30 d'octubre, de la Vicepresidència Segona i Conselleria de Serveis Socials, Igualtat i Habitatge; la Llei 39/2015, d'1 d'octubre; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en els preceptes bàsics de la Llei 38/2003, de 17 de novembre i del Reial decret 887/2006, de 21 de juliol, pel qual s'aprova el Reglament de la Llei general de subvencions.  
  
  
Quinzé. Acceptació de la normativa reguladora  
La participació en aquesta convocatòria implica l'acceptació de la normativa que la regula.  
  
Setzé. Efectes  
Aquesta resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que esgota la via administrativa, es podrà interposar potestativament un recurs de reposició davant de l'òrgan que la dicta en el termini d'un mes comptat des de l'endemà de la publicació, o bé, directament, un recurs contenciós administratiu davant dels jutjats contenciosos administratius de València, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'estime oportuna.  
  
  
València, 6 de novembre de 2023.- El director general de l'Institut Valencià de la Joventut: Vicente Ripoll Gimeno.